
	Nr.
p.k.
	Kritērijs
	Maksimālais punktu skaits
	Vērtēšanas metodika

	1.
	Piedāvātā cena (C)
	30
	Zemākā cena, ko nosaka saskaņā ar šādu formulu:
30
min


Cp
C
C

kur:
C = Cena, euro bez PVN
Cmin = Zemākā piedāvātā cena euro bez PVN no visiem piedāvājumiem.
CP = pretendenta piedāvātā cena euro bez PVN.

	2.
	Kvalitāte (K)
	70
	

	2.1.
	Izpratne par darba uzdevuma saturu un sagaidāmajiem rezultātiem, Pieejas apraksts
(Tehniskā piedāvājuma 1. punkts)
	30
	30 punktus piešķir, ja pretendenta piedāvājumā ietvertā informācija un tās izklāsts skaidri demonstrē pretendenta  izpratni par iepirkuma priekšmetu, tai skaitā izstrādājamo muzejpedagoģisko programmu (turpmāk – Programmas) mērķi, veicamajiem uzdevumiem, nepieciešamajām darbībām uzdevumu īstenošanai un sagaidāmajiem rezultātiem. Pieejas apraksts iekļauj visus prasītos punktus un izklāstā lietotā terminoloģija un izraudzītās metodiskās pieejas pamatojums apliecina kompetenci attiecīgajās jomās kvalitatīvai darba uzdevumu izpildei. Pieeja demonstrē skaidru sasaisti ar Bērnu muzeja satura koncepciju vai to būtiski papildina. Aprakstot darba procesā paredzēto bērncentrēto pieeju, ir skaidrots, kā tiks panākta bērnu pilnvērtīga līdzdalība programmu izstrādē un kā tiks nodrošināta atgriezeniskā saite, lai iekļautu bērnu kā programmu lietotāju pieredzi un jautājumus programmu tālākā pilnveidē. Aprakstīti vairāki darba uzdevumam atbilstoši ārvalstu labo prakšu piemēri, pamatota to izvēle un aprakstīta to integrācija Programmu izstrādē vai Programmu struktūrā, un vismaz viens no piemēriem ir saistīts ar Pretendenta vai speciālistu personisko darba pieredzi.  Pieejas aprakstā ir detalizēti aprakstīts pieredzes vēstnešu iesaistes mehānisms, tostarp vēstnešu atlases principi un izmantojamās līdzdalības metodes.

20 punktus piešķir, ja pretendenta piedāvājumā ietvertā informācija un tās izklāsts skaidri demonstrē pretendenta izpratni par iepirkuma priekšmetu, tai skaitā izstrādājamo Programmu mērķi, uzdevumiem, nepieciešamajām darbībām uzdevumu īstenošanai un sagaidāmajiem rezultātiem. Pieejas apraksts iekļauj visus prasītos punktus, taču izraudzītās metodiskās pieejas pamatojums tikai daļēji apliecina pretendenta kompetenci kvalitatīvi izpildīt darba uzdevumu. Pieeja ir saistīta ar Bērnu muzeja satura koncepciju. Aprakstā atspoguļota bērncentrēta pieeja, paredzot bērnu līdzdalību programmu izstrādē un īstenošanā, kā arī bērnu pieredzes, jautājumu un atgriezeniskās saites izmantošanu programmu pilnveidē. Aprakstīti vairāki iepirkuma priekšmetam atbilstoši ārvalstu labo prakšu piemēri, pamatota to izvēle un aprakstīta to integrācija Programmu izstrādē vai Programmu struktūrā. Pieejas aprakstā ir sniegta informācija par  vēstnešu iesaisti, bet vēstnešu izvēles un iesaistes mehānismu izklāstam trūkst metodoloģiski pamatotas pieejas.

10 punktus piešķir, ja pretendenta piedāvājumā ietvertā informācija un tās izklāsts apliecina pretendenta izpratni par iepirkuma priekšmetu, tai skaitā izstrādājamo Programmu mērķi, uzdevumiem, nepieciešamajām darbībām uzdevumu īstenošanai un sagaidāmos rezultātus. Pieejas apraksts iekļauj visus prasītos punktus, taču tie aprakstīti nepietiekamā detalizācijas pakāpē, liedzot gūt pārliecību par pretendenta kompetenci kvalitatīvi izpildīt darba uzdevumu. Pieeja nav saistīta ar Bērnu muzeja satura koncepciju vai sasaiste ir formāla. Bērncentrētā pieeja ir aprakstīta vispārīgi. Minēti viens vai vairāki ārzemju labo prakšu piemēri, bet to potenciāls un lietderība piemērošanai Latvijā nav pamatots.

0 punktus piešķir, ja pretendenta piedāvājumā ietvertā informācija  neapliecina pretendenta izpratni par iepirkuma priekšmetu vai profesionālajām kompetencēm attiecīgajās jomās. Šādu vērtējumu piešķir, ja pretendents ir formāli atsaucies vai iekļāvis savā Tehniskajā piedāvājumā iepirkuma Tehniskās specifikācijas informāciju, bet nav sniedzis nekādu vai sniedzis minimālu papildu informāciju, kas apliecinātu paša pretendenta izpratni un redzējumu par darba uzdevumu, tā saturu un pielietojamajām metodēm tā veikšanai. Pieejas apraksts atsaucas uz Bērnu muzeja satura koncepciju, taču neuzrāda skaidru sasaisti ar to.


	2.2.
	Programmu īstenošanas organizācija
(Tehniskā piedāvājuma 2.punkts)

	20
	20 punktus piešķir, ja piedāvātā Programmu īstenošanas organizācija ir strukturēti, izvērsti un skaidri aprakstīta un pamatota, tā ir atbilstoša darba uzdevumiem un nodrošina pilnīgu iepirkuma mērķa un sagaidāmo rezultātu sasniegšanu. Skaidri saprotams, kā Pretendents organizēs muzejpedagogu piesaisti, nodrošinās darbības nepārtrauktību un  paredz konkrētus pasākumus mērķauditorijas sasniegšanai un programmu pieprasījuma veicināšanai, lai izpildītu Tehniskajā specifikācijā noteiktos darba uzdevumus. Ir paredzēti administratīvie resursi pieteikumu apstrādei un individuālam klientu servisam un ir noteikti pakalpojuma kvalitātes uzraudzības mehānismi.

10 punktus piešķir, ja pretendents ir sniedzis Programmu īstenošanas organizācijas aprakstu, kas pēc būtības atbilst iepirkuma mērķim un darba uzdevumiem, taču aprakstā trūkst vai nav detalizēti izstrādāti efektīvai darba organizācijai būtiski elementi. Nav detalizēti aprakstīts, kā Pretendents nodrošinās darbības nepārtrauktību vai nav aprakstīti pasākumi  programmu pieprasījuma veicināšanai. Nav skaidri  norādīti paredzētie administratīvie resursi pieteikumu apstrādei un individuālam klientu servisam, vai arī nav metodoloģiski pamatoti pakalpojuma kvalitātes uzraudzības mehānismi.

0 punktus piešķir, ja piedāvātās Programmu īstenošanas organizācijas apraksts ir nepilnīgs un tas neapliecina pretendenta kompetences nodrošināt iepirkuma mērķa sasniegšanu.


	2.3.
	Komandas pieredze darbā ar bērniem ar dažādiem funkcionēšanas ierobežojumiem
	10
	10 punktus piešķir, ja Komandā ietilpst speciālists ar kompetenci iekļaujošā izglītībā atbilstoši kvalifikācijas prasību 2.5.punktā izvirzītajai prasībai, kurš pēdējo piecu gadu laikā piedalījies vismaz trīs iekļaujošās izglītības projektu izstrādē vai īstenošanā, kas paredzēti bērniem ar funkcionēšanas ierobežojumiem.

5 punktus piešķir, ja Komandā ietilpst speciālists ar kompetenci iekļaujošā izglītībā atbilstoši kvalifikācijas prasību 2.5.punktā izvirzītajai prasībai, kurš pēdējo piecu gadu laikā piedalījies vismaz viena iekļaujošās izglītības projekta izstrādē vai īstenošanā, kas paredzēti bērniem ar funkcionēšanas ierobežojumiem.

0 punktus piešķir, ja Komandā ietilpst speciālists ar kompetenci iekļaujošā izglītībā atbilstoši kvalifikācijas prasību 2.5.punktā izvirzītajai prasībai.


	2.4.
	Komandas pieredze bērnu, skolēnu vai ģimeņu ar bērniem auditorijai paredzētu izglītības programmu, nodarbību ciklu, metodisko materiālu komplektu, muzeja interpretācijas risinājumu vai zinātnes komunikācijas satura veidošanā
	10
	10 punktus piešķir, ja Pretendents izpilda kvalifikācijas prasību 1.punktu, un komandā ietilpst speciālisti ar visām kvalifikācijas prasību 2.punktā norādītajām kompetencēm. Papildus kvalifikācijas prasībām vismaz vienam komandas speciālistam pēdējo 5 gadu laikā ir pieredze vismaz trīs bērnu, skolēnu vai ģimeņu auditorijai paredzētu izglītības programmu, muzejpedagoģisko nodarbību, zinātnes komunikācijas satura vai metodisko materiālu izstrādē un/vai īstenošanā.

5 punktus piešķir, ja Pretendents izpilda kvalifikācijas prasību 1.punktu, un komandā ietilpst speciālisti ar visām kvalifikācijas prasību 2.punktā norādītajām kompetencēm. Papildus kvalifikācijas prasībām vismaz vienam komandas speciālistam pēdējo 5 gadu laikā ir pieredze vismaz vienas bērnu, skolēnu vai ģimeņu auditorijai paredzētas izglītības programmas, muzejpedagoģiskās nodarbības, zinātnes komunikācijas satura vai metodiskā materiāla izstrādē un/vai īstenošanā.

0 punktus piešķir, ja Pretendents izpilda kvalifikācijas prasību 1.punktu, un komandā ietilpst speciālisti ar visām kvalifikācijas prasību 2.punktā norādītajām kompetencēm.


	
	Kopā (V)
	100
	V = C + K







